Lausunto koskien Opetus- ja kulttuuri ministeriön julkaisusta ”Toiminnallista ruotsia – lähtökohtia ruotsin opetuksen kehittämiseksi toisena kotmaisena kielenä”

Olen yhtä mieltä työryhmän kanssa siitä, että ruotsin kielen osaaminen on heikentynyt huomattavasti ja syitä on useita. Lukiossa aloittavat opiskelijat joutuvat kertaamaan perusasioita ruotsin kielessä, ja tuntuukin että peruskoulun opetus on epäonnistunut.

Suosittelen, kuten työryhmäkin, että ruotsin kielen opetuksen aloitusajankohtaa mietitään uudelleen ja aikaistetaan alkavaksi jo alakoulun puolella. Näin voisi ehkä asennoituminenkin olla erilainen. Työryhmä oli myös todennut, että ruotsin opintojen jatkumo ei toteudu nykyisillä resursseilla eikä käytänteillä. Tuntimäärää on vain vähennetty, ja se vaikuttaa suoraan myös oppimistuloksiin. Opetussuunnitelmat eivät kohtaa täysin aikaresursseja, paljon asiaa käytävänä lyhyessä ajassa. Opetussuunnitelmien päivitys, opetusmenetelmien kehittäminen sekä uusittu tuntijako ovat tarpeen.

Maarit Kulmala

Joutsan yhtenäiskoulu ja lukio